אפי' מין דגים קטנים הרי זה סומך עליהם ודגים קטנים מלוחים אע"פ שאין בהם משום בישול עכו"ם אפ"ה נקרא תבשיל לענין עירוב תבשילין לסמוך עליהן דהא דשרי משום בישול עכו"ם לא משום דלא הוי תבשיל אלא דהתם משום אקרובי דעתי' הוא וכל שנאכל כמו שהוא חי אין קירוב דעת בבישולו אבל מ"מ כיון דתבשיל הוא סומכין עליו משום עירוב אפילו מולחן עכו"ם ובשלן עכו"ם נמי סמכינן עליו אבל מלוחים לבד אין מועיל אפי' כשמלחן ישראל דדוקא תבשיל בעינן (פ"ב דביצה ב"י והרא"ש):